open-index/open-wikipedia-markdown huggingface dataset:
Reporto (arithmetica)

In arithmetica, un **reporto** es un cifra que es transmittite de un columna a un altere columna, per exemplo in le maniera usual de un addition scribite in caso que le summa de un columna mena a duo cifras. Si, per exemplo, un columna de addition es 2+6=8, nulle reporto es necesse proque iste resultato non es plus grande que 9; ma si, per exemplo, un columna de addition es 8+5, le reporto es 1 proque le resultato de 8+5 es plus grande que 9. Isto vale anque pro le systema binari e omne altere systemas de numeros.

## Le caso binari

In le systema binari, le tres additiones 0+0=0, 0+1=1, e 1+0=1 non besonia un reporto, ma 1+1 es 0 con le reporto 1.

Un summator complete (FA) ha tres ingressos e duo egressos: le ingressos es le cifras a summar x e y, e le reporto del summator ante illo c_\mathrm{in}, durante que le egressos es le summa s e le reporto a transmitter al summator post illo c_\mathrm{out}. Le littera c responde al anglese parola *carry*.
Siegen

**Siegen** es un citate in le region administrative-governamental de Arnsberg de Rhenania del Nord-Westfalia in le west de Germania e es situate in le centro de Siegerland. Con circa 102.000 habitantes, illo es le plus grande citate de su districto. in 1577, le pictor Peter Paul Rubens nasceva in Siegen.
Districto (Germania)

In le statos federal de Germania, un **districto** (in germano: *Kreis* o *Landkreis*) es le subdivision primari consistente de plure municipalitates, a saper citates e communas. Si illo consiste de un sol citate, illo es un citate-districto.

## Le quantitates del districtos secundo le statos in 2019
Le tres citate-statos Berlin, Bremen e Hamburgo non ha districtos.
* Baden-Württemberg: **35**
* Basse Saxonia: **37**
* Bavaria: **71**
* Brandeburgo: **14**
* Hesse: **21**
* Mecklenburgo-Pomerania Occidental: **6**
* Rhenania del Nord-Westfalia: **31**
* Rhenania-Palatinato: **24**
* Saarland: **6**
* Saxonia: **10**
* Saxonia-Anhalt: **11**
* Schleswig-Holstein: **11**
* Thuringia: **17**
Emmanuel Macron

**Emmanuel Jean-Michel Frédéric Macron** ([]; 21 de decembre 1977 in Amiens&nbsp;– ) es le vinti-quinte presidente de Francia e de officio un del duo coprinces de Andorra. Ille es le octave presidente del Quinte Republica Francese. Con su partito ''En marche'' ("In Marcha"), ille ganiava le electiones de presidentia in 2017 con 66,1 % del votos, e deveniva le capite de stato le 14 de maio 2017. In le electiones de 2022, ille esseva reeligite.

## Vita private

Macron es maritate con Brigitte Trogneux, qui esseva su maestra de schola e ha 24 annos plus que ille.
Antwerpen

**Antwerpen** es un citate populose in le nord de Belgica, capital del provincia de Antwerpen, Flandra. Illo ha circa 502.550 habitantes.

## Vide etiam
* Jocos Olympic de 1920
Reporto

Un **reporto** pote esser

* un repetition verbal o scribite de alique occurite, o un prisa de position in politica e scientias:
** Reporto Kinsey
** Reporto Rind

* in arithmetica, Reporto (arithmetica)
Amiens

**Amiens** (API: [a'mjɛ̃]; *Anmien* o *Anmyin* in picardo) es un citate in le departimento Somme in le region region Alte Francia in le nord de del pais. Illo ha circa 134’000 habitantes e es le citate capital de iste departimento.

Un filio celebre de Amiens es le presidente Emmanuel Macron. In 1905, Jules Verne moriva in Amiens.
Medalia Anania Shirakatsi

Le **Medalia Anania Shirakatsi** es premiate per le governamento de Armenia pro activitates notabile in economica, ingenieria, scientia e technologia, e alsi pro inventiones e discopertas significante. Le lege re le Medalia Anania Shirakatsi ha essite in effecto desde , e era amendite le . Le premio es appellate in honor del scientista armenie medieval Anania Shirakatsi.
Norman Lloyd

**Norman Lloyd** (nate ** Norman Perlmutter**, , Jersey City, New Jersey, - , Los Angeles, California) era un actor con un carriera de plus que 90 annos, comenciante como un puero in 1923. Su prime film era *Saboteur* in 1942, dirigite per Alfred Hitchcock, in le qual ille representava le personage titular, e su ultime era *Trainwreck* in 2015, dirigite per Judd Apatow.

In television ille es plus ben cognoscite pro jocar le rolo del vetere medico Dr. Daniel Auschlander in le show *[[St. Elsewhere]]* 1982-1988. In 1993 ille jocava le parte de Professor Galen, le vetere ex-professor de Captain Picard, in un episodio del show *[[Star Trek: The Next Generation]]* (*Star Trek: Le Proxime Generation*).

Un centenario, ille moriva al etate de 106.

## Referentias
Prussia

**Prussia** ― o archaicamente **Borussia** ― (in germano: *Preußen*) esseva un stato in Europa central apud le Mar Baltic oriental presso Lithuania. Illo existeva desde le Basse Medievo usque le fin del Secunde Guerra Mundial in 1945. Depost 1701, illo se expandeva super le nord de Germania. Le citate capital del ducato e postea regno Prussia esseva Königsberg, ma ille rolo prendeva Berlin post le aggrandimento.
Baruj Benacerraf

**Baruj Benacerraf** (Caracas, Venezuela le 29 de octobre 1920&nbsp;– Boston, Massachusetts, SUA le 2 de augusto 2011) esseva un medico venezuelan-statounitese de origine sephardi e un ganiator del Premio Nobel.

Ille ha recipite, juncte con Jean Dausset e George D. Snell, le Premio Nobel pro Physiologia o Medicina in 1980 pro lor discopertas relationate con structuras determinate per le genetica in le superfacie del cellulas que regula le reactiones del systema immunologic, specificamente los appellate *genes Ir* que regula le responsa immunologic contra un determinate antigene solubile.

In altere parolas, illes monstrava que le responsa immunologic contra un antigene es distincte pro cata persona e es hereditari secun le leges de Mendel. Tote le individuos pote responder contra un misme antigene solubile ma cata recognosce distincte determinante antigenes. Iste patron de recognoscimento individual es hereditate del patres.

## Biographia

Baruj Benacerraf nasceva in Caracas, le citate capital de Venezuela, le . Su patre esseva un nativo de Morocco e su matre de Algeria; su fratre es le philosopho Paul Benacerraf. Ille studiava a Columbia University in Nove York e in le Schola de Medicina de Virginia in Richmond. Ille deveniva un citatano statounitese in 1943 e esseva un medico in le fortias militari del SUA durante la Secunde Guerra Mundial.

Benacerraf comenciava su carriera de investigator in 1948 e in 1970 comenciava a dar lectiones in pathologia in le Schola de Medicina de Harvard University. Ille esseva elegite un membro del Academia Statounitese de Artes e Scientias in 1972. Ille recipeva le Premio Nobel pro Physiologia o Medicina in 1980 e in 1990 le Medalia de Scientia pro su contributiones in le campo de medicina.

## Premios

In addition al Premio Nobel, ille ha recipite:
* 1992: Honorary Degree of Doctor of Sciences, Universitate Gustav Adolf.
* 1992: Honorary Degree of Doctor of Sciences, Universitate Harvard.
* 1993: Honorary Degree of Doctor of Sciences, Universitate de Bordeaux. 
* 1995: Honorary Degree of Doctor of Medicine, Universitate de Vienna.
* 1996: Gold Cane Award del American Society pro Pathologia Investigative.
* 1996: Charles A. Dana Award pro su complimentos como un pionero in salutate e education.

## Ligamines externe
* 1980 Nobel Medicina 
* Autobiographia Nobel
Lingua norfuk

**Norfuk** o **Norfolk** es un lingua creol parlate in Insula Norfolk (norfuk: *Norfuk Ailen*, del anglese *Norfolk Island*) que es un dialecto descendite ab le lingua Pitkern del colonos de Insula Pitcairn. Illo es un mixtura de anglese e Tahitiano, con anglese habente plus influentia. Multe parolas in Norfuk son de anglese, como *ailen* ("insula," del anglese *island*) e *tiemsoen* ("zona de tempore," del anglese *time zone*).

Norfuk es le lingua official, con  anglese, de Insula Norfuk desde 2005. Le orthographia disveloppate per le linguista e politico de Norfolk Alice Buffett con le adjuta del linguista australian Dr. Donald Laycock es acceptite per le governamento de Insula Norfolk e su uso es crescente.

Norfuk ha plus contacto con e influentia de anglese que Pitkern, ma comparison scientific del duo dialectos non ha essite facite.
Norfuk Ailen

**Norfuk Ailen** (in norfuk) o **Norfolk Island** (in anglese, significante "Insula de Norfolk") es un insula in le Pacifico. Officialmente le **Teritrii a' Norfuk Ailen** (norfuk) o **Territory of Norfolk Island**) (anglese: "Territorio de Insula Norfolk") de Australia, illo ha un area de 34.6 km quadrate e es proxime a Australia, Nove Zelanda, e Nove Caledonia, situate 1412 km al est de Evan's Head in Australia. Hodie, multe gente de Norfuk Ailen descende del motineros del HMS Bounty proque le habitantes de Pitkern Ailen ("Insula Pitcairn") stabiliva se in le insula quando le population de Pitkern Ailen deveniva troppo grande pro le insula.

## Geographia

Norfuk Ailen es in le Mar Tasman, un parte del Pacifico Sud. Le insula es al est de Australia e al nord de Nove Zelanda.

Il non ha un laco ni un fluvio in Norfuk. Le litoral del insula ha 32 km, primarimente precipitios. Monte Bates (319m) es le puncto le plus alte in le insula, e es proxime a Monte Pitt (318m). Le territorio de Norfuk Ailen include duo insulettas: Felip Ailen (o *Phillip Island* in anglese) e Nepeyan Ailen (o *Nepean Island*).

Kingston es le capital official, ma Ban Pain (anglese: *Burnt Pine*, i.e. "Pino Ardite") es le burgo principal e *de facto* capital del insula.

## Historia

Norfuk Ailen era habitate per gente polynesian, de Nove Zelanda o le Insulas Kermadec al nord de Nove Zelanda, c. 1300–1400 CE. Iste populo durava plure generationes in le insula ma dispareva seculos ante le rediscoperta del insula in 1774 per James Cook, qui capitanava le prime nave europee qui ha abbordate al insula e qui lo appellava "Norfolk Island" in honor del Duchessa de Norfolk.

Post que le Prime Flotta ha stabilite se a Port Jackson, Lieutenant Philip Gidley King e un gruppo de convictos ha abbordate a Norfuk le . Iste colonia penitentiari durava usque 1814.

Un secunde colonia penitentiari durava ab 1825 usque 1855, quando le  Regno Unite ha terminate le transportation de convictos a colonias.

Norfuk Ailen era stabilite le  per pitkernas (gente de Pitkern Ailen) qui era descendentes del motineros del HMS Bounty. In 1914 le insula era includite in Australia como un territorio externe.

## Vide etiam
* Lingua Norfuk
* Norfuk Ailen Aeroporto
* Bandiera de Norfuk Ailen
* Scuto de Norfuk Ailen
Rashi

**Rashi** es le acronymo in hebreo de **רבי שלמה יצחקי** (*Rabbi Shlomo Yitzhaki*), un rabbi e commentator super le scripturas judee qui ha nate e morte in Troyes, Francia ( -
).
Il es pretendite que su patre era descendite del rege biblic David. Rashi es considerate como le optime e plus grande commentator del Torah e Talmud; un del plus grande poskim, un experto in le lingua hebree e un del plus grande sagios del populo judee.

## Vita

Rashi ha sposate se al etate de 17 e depost viveva in le citates de Worms e Mainz, ubi ille studiava octo annos in yeshivas importante de Germania. Su cognoscimento del obras religiose  in hebreo e in aramaico se ameliorava multo gratias al obras que ille consequeva in francese e germano.

Al etate de 25 annos ille ha retornate a Troyes, ubi ille ha comenciate su carriera como in maestro e un scriptor. Un poc tempore depost ille ha appetite su proprie schola, in le qual centos de studentes recipeva education e cognoscimentos del Torah.

Ille viveva su ultime annos con difficultate, proque durante le Prime Cruciada (1095-96) multe gente de su familia e amicos era occidite.

## Familia
Rashi non habeva filios, ma su tres filias, Miriam, Yocheved, e Rachel, casava se con sagios; su tres filios affin, le rabbis Yehuda ben Natan, Eliezer ben Shemia, e Meir ben Shmuel, e specialmente su granfilios (Shmuel, Yehuda, e Yaakov) era le prime de un succession de "tosafistas" (commentatores del explicationes de Rashi al Talmud), le qual era multo identificate con le obra e le methodologia del grande Maestro. 

## Obra

Rashi faceva multe commentarios super le Torah e le Talmud per un analysis attentive del textos religiose judee. Un version del scripto hebree appellate scripto de Rashi es usate pro imprimer su commentarios in le margine de omne editiones del Talmud desde le prime, que era  publicate in 1519-1523 per Daniel Bomberg.

Su prime obras era basate in le principios grammatic del obras in hebreo del scriptores Sephardi. Ille usava expressiones simple e directe en francese o germano (e alcun vices designos e graphicos) pro explicar le situationes plus complexe. Su cognoscimentos religiose e secular faceva plus ric le studios del Torah e Talmud del generationes sequente usque nostre dies.

## Referentias
Dannebrog

Le bandiera de Danmark es appellate **Dannebrog**, significante "le standardo del daneses". Illo es rubie con un cruce blanc que va al lateres del bandiera e es considerate le bandiera official le plus vetere ancora in uso in Europa. 

Bandieras con cruces es ante toto cognoscite in Europa del Nord, primarimente in le paises nordic (Islanda, Norvega, Svedia, Finlandia e le areas autonome le Insulas Aland e le Insulas Faroe). 

Le bandiera es dicite haber su origine del periodo de cruciadas danese in le annos 1100-1200. Le mytho dice que Dannebrog cadeva del celo durante le lucta del rege Valdemar Victoria (in danese: Valdemar Sejr) presso Lyndanisse (hodie: Tallinn) contra le estonianos in le 15 de junio 1219. 

Dannebrog es celebrate in Danmark le 15 de junio como die official de hissar le bandiera. 

Dannebrog anque es le nomine del nave regal, construite in Copenhagen e lanceate in 1931. Le nave functiona como residentia official e private pro le familia regal, quando illo face expeditiones estive in Danmark o visitas official in altere paises. Le presente nave regal es numero duo. Anque le prime, que esseva un nave de rotas, portava le nomine Dannebrog. Illo esseva in function 1879-1931.
Gan Tabachnik

**Gan Tabachnik** es un parco national situate in Monte Scopus in Jerusalem.

**Galeria**

בית הקברות של המושבה המאמריקאית בירושלים - הר הצופים 1.jpg|
בית הקברות של משפחת בנטוויץ' - הר הצופים.jpg|
Mount Skopus BW 3.jpg|


## Ligamines externe

* Tabachnik park cemetary pictures
Du Fu

**杜甫**

**Du Fu** (Wade-Giles: **Tu Fu**; chinese: 杜甫 o pinyin Dù Fǔ), 712–770, era un poeta prominente chinese del Dynastia Tang.

Juncte con Li Bai (Li Bo), ille es sovente appellate le plus grande poet chinese. Su ambition le plus grande era a servir su pais como un membro succedite del servicio civil, ma ille non era capabile de facer le accommodationes necessari. Su vita, como tote le pais, era devastate per le Rebellion An Lushan de 755, e su ultime 15 annos era un tempore de turbation quasi constante.

Ben que initialmente ille era poc-cognoscite per altere scriptores, su obras deveniva grandissimemente influential in ambe le
cultura litterari de China e illo de Japon. De su obra poetic, quasi 1500 poemas ha essite preservate trans le seculos. Ille ha essite appellate le "Poeta-Historico" e le "Poeta-Sagio" per criticos chinese, e le extension de su obra ha permittite le a ser introducite a legitores occidental como "le (Vergilio, Horatio, Ovid, Shakespeare, Milton, Burns, Wordsworth, Béranger, Hugo o Baudelaire) chinese".

## Referentias
Nuuk

**Nuuk** (In , lit.: "Peninsula Oriental"; , lit.: "Bon Sperantia") es le capital e citate le plus populose de Groenlandia, un insula autonome de Danmark, e le principal centro commercial, industrial, administrative, e de transporto del insula. In 2018 su population de  esseva quasi un tertie del population total de Groenlandia. Fundate in 1728 per le missionario danese-norvegian, Hans Egede, qui esseva autorisate per le rege danese a stabilir un mission e centro commercial scandinave, Nuuk evolveva poc pro multe annos, ma su population cresceva considerabilemente in annos recente.

## Referentias
Nice

**Nice** (in francese *Nice*, in occitano niçardu *Niça*) es un citate francese, situate al sud-est del pais, in le departimento de Alpes-Maritimes in le region de Provence-Alpes-Côte d'Azur. Illo habeva 348,721 habitantes in 2007, le citate francese le quinte plus populose.

## Galeria

File:Bataille de fleurs. 2020-02-22 14-43-52.jpg
File:Bataille de fleurs. 2020-02-22 14-47-17.jpg
File:Bataille de fleurs. 2020-02-22 14-50-16.jpg
File:Bataille de fleurs. 2020-02-22 14-53-48.jpg
File:Bataille de fleurs. 2020-02-22 14-56-44.jpg
File:Bataille de fleurs. 2020-02-22 15-00-53.jpg
File:Bataille de fleurs. 2020-02-22 15-18-29.jpg
File:Bataille de fleurs. 2020-02-22 15-23-33.jpg
File:Bataille de fleurs. 2020-02-22 15-15-01.jpg
Naria

**Naria** es un dea del pantheon celtic qui era adorate in le parte occidental de que hodie es Suissa. Su natura e attributiones son incognite.

Illa es mentionate solmente duo vices in inscriptiones cognite del era gallo-roman. Un de istos, un petra de altar in Cressier, dice *Nariae Novsantiae T. Frontin. Hibernvs V.S.L.M*, que significa: "A Naria Nousantia, Titus Frontinius Hibernus voluntarimente e meritatemente compliva su promissa". Le epitheto 'Nousantia' es alsi incognite. Le altere inscription es in le base de un statua e dice *Deae Nariae Reg(io) Arvre(nsis) Cvr(ante) Feroc(e) L(iberto)*, o "Le Association del region de Aar ha dedicate isto al dea Naria; Ferox le liberto serviva como curator."

## Referentias
Mirandesa

Le **mirandesa** es un racia bovin, con su origine in le region de Miranda do Douro in Portugal.

## Referentias
Bad Cat

***Bad Cat*** es un film de animation turc de 2016 producite per *Anima Istanbul* e basate sur le comic popular homonyme per Bülent Üstün. Le film esseva lanceate al cinemas per Odin's Eye Entertainment le 5 de februario 2016.

## Referentias

## Ligamines externe
* Sito official  
*
Bandeirantes

Le **bandeirantes** in le historia de Brasil era un gruppo de colonos portuguese qui durante le seculo XVII penetrava le territorios interior de Brasil, massacrava multe indianos in lor villages, e abductava le supervivitores como sclavos (nonobstante que multe del bandeirantes ipse era gente de origine indigene assimilate al cultura europee) al recerca de auro e altere materias preciose.

Illes partiva de São Paulo. 
## Etymologia
Le nomine "bandeirante' veni de *bandeira* (le parola portuguese pro "bandiera") proque illes aggruppava se utilisante bandieras.

## Referentias
Mogilev

**Mogilev** (alsi scripte **Mahilyow**, e transliterate **Mahiloŭ**, **Mogilyov**; belarusso: Магілёў o maɣʲiˈlʲou̯;  o məɡʲɪˈlʲof; yiddish: מאָלעוו o məlʲəv) es un citate in Belarus oriental, circa 76&nbsp;km distante al frontiera con Smolensk Oblast de Russia e 105&nbsp;km al frontiera con Bryansk Oblast de Russia. Illo ha plus que 367,788 inhabitantes (2007 estimate). Illo es le centro del Region Mahilyow e le citate le tertie plus populose in Belarus.

## Citates gemine
Mahilyow es in citate soror con:
*  Kragujevac, Serbia
*  Gabrovo, Bulgaria
*  Villeurbanne, Francia
*  Bardejov, Slovachia
*  Eisenach, Germania
*  Kerch, Ukraina
*  Tula, Russia
*  Klaipėda, Lithuania
*  Włocławek, Polonia
*  Denizli, Turchia
*  Sumgayit, Azerbaijan

## Referentias
Arctic Bay

**Arctic Bay** (Inuktitut: *Ikpiarjuk*, "le tasca") es un villagetto esquimo situate in le nord del Peninsula Borden de Insula Baffin in le Region de Qikiqtaaluk de Nunavut, Canada. Illo habeva 823 habitantes in 2011.

## Referentias
Iqaluit

**Iqaluit** (in inuit: ᐃᖃᓗᐃᑦ) es le citate capital de Nunavut. Illo habeva 6,699 habitantes in 2011.

## Vide etiam
Lista de municipalitates de Nunavut

## Referentias
Grise Fiord

**Grise Fiord** () es un vico in Nunavut, Canada. Illo habeva 130 habitantes in 2011..

## Vide etiam
Lista de municipalitates de Nunavut

## Referentias
Olmecas

Le **Olmecas** era le gente del prime civilization grande in Guatemala e Mexico post un disveloppamento progressive in Soconusco (in Chiapas, Mexico) e in le terra basse del sud-west de Guatemala. Illes viveva in le terra basse tropical de Guatamala e del region sud-central de Mexico, in le statos actual de Veracruz e Tabasco. Il ha essite speculate que le gente olmec deriva in parte del gente vicin qui parlava le linguas Mokaya e/o Mixe–Zoque.

## Referentias
Terras Austral Francese

Le **Terras Austral Francese** (officialmente appellate *Terras Austral e Antarctic Francese* in Francia, nonobstante que arrogationes antarctic non son recognoscite per le lege international) es un Territorio Ultramar Francese.

Le possessiones e pretensiones includite in le Terras Austral Francese son:

(1)Personas in le station de recerca durante le inverno antarctic; le terras non ha populationes permanente.
(2)Le soveranitate de Francia in le Terra de Adélie non es recognoscite internationalmente.
Robert Clary

**Robert Clary** (nascite **Robert Max Widerman**; Paris, Francia le 1 de martio 1926-Los Angeles, SUA, le 16 de novembre 2022) es un actor francese-statounitese, e alsi un autor e orator super su experientia como un supervivitor judee del Holocausto qui durava tres annos in campos nazi de concentration. Ille es plus famose pro jocar le rolo de Corporal Louis Lebeau, un soldato francese in un campo nazi de prisioneros de guerra in le Secunde Guerra Mundial, in Hogan's Heroes.

Robert Widerman nasceva in Paris le 1 de martio 1926, le filio del sartor Moishe Widerman e su sposa Baila, judeos immigrante de Polonia qui se estabiliva in Paris in 1923. Robert Clary esseva le plus juvene del 14 infantes de su familia, que viveva in un edificio construite in 1926 per le Fundation Fernand Halphen a 12 rue des Deux-Ponts sur l’île Saint Louis. Al etate de 12 annos ille comenciava su carriera de cantator professional.

Le 25 de septembre 1942 ille era deportate de Drancy per le convoyo 37 al destination de Auschwitz-Birkenau in un partita de 209 homines de 16 a 45 annos selectionate pro le labor forciate. Ille durava tres septimanas al campo de Ottmuth ante ser transferite al campo de Blechammer ubi in 1944 le numero A-5714 esseva tatuate super su bracio sinistre.

Le advantia del alliatos causava le nazis a  evacuar, in januario 1945, le campos del complexo de Auschwitz-Birkenau, ducente Clary a un marcha fortiate al campo de Gross-Rosen, depost al camp de Buchenwald, ubi ille esseva liberate le .

Depost, ille faceva un carriera in Francia e le SUA. In 1965, Clary obtineva le rolo que ganiava le celebritate international, illo de Corporal Louis LeBeau (un prisionero de guerra francese) in le serie de television *Hogan's Heroes*,  del cuje actores principal original ille era le ultime supervivitor.

Clary esseva sposate a Natalie Cantor Metzger, le filia del actor e cantator Eddie Cantor, de 1965 usque illa moriva in 1997. Illes non habeva infantes.

## Filmographia partial
* 1963 : *A New Kind of Love* de Melville Shavelson (film)
* 1965 - 1971: *[[Hogan's Heroes]]* (serie de television) Corporal Louis Lebeau
* 1972-1973, 1975-1983, 1986-1987 : *[[Days of Our Lives]]* (serie de television) Robert LeClair
* 1975: *The Hindenburg* de Robert Wise (film)
* 1989-1990 A Conversation with Robert Clary (serie de television de interview) Ille ipse, hospite e interviewator

## Referentias


## Ligamines externe

*  Le sito official de Robert Clary 
*
Namnetes

:

Le **Namnetes** o **Namnetos** era un populo gallic in le west del actual Francia. Le namnetos habitava le citate de Nantes, que illes se appellava Condenvincum.
Mercè Rodoreda

**Mercé Rodoreda i Gurguí** (Barcelona, Catalonia,  - Girona, Catalonia, ) era un scriptor catalan.
## Obra
* *Aloma* (1938)
* *Vint-i-dos contes* (1958)
* *[[La plaça del diamant]]* (1962)
* *El carrer de les camèlies* (1966)
* *Jardí vora el mar* (1967)
* *La meva Cristina i altres contes* (1967)
* *[[Mirall Trencat]]* (1974)
* *Semblava de seda i altres contes* (1978)
* *Viatges i flors* (1980)
* *Quanta, quanta guerra...* (1980)
* *La mort i la primavera* (postuma, 1986)
* *Isabel i Maria* (postume, 1991)
Francisco de Zurbarán

**Francisco de Zurbarán** (Fuente de Cantos, Badajoz, Extremadura;  – Madrid, ) era un pictor del Etate Auree Espaniol de arte e litteratura.

Ille era un amico de Diego Velázquez. Zurbarán travaliava in picturas religiose, in le qual su arte revela un grande fortia visual e un profunde mysticismo. Ille era un artista representative del Contra-Reformation. Influite in su initio per Caravaggio, su stylo  evolveva pro approximar se al maestros manierista italian. Su representationes non son tan realistic como los de Velázquez.
Kurt Gödel

**Kurt Gödel** (Brünn, Austria-Hungaria [nunc Brno, Republica Chec] le  – Princeton, New Jersey, SUA le ) esseva un logico, mathematico, e philosopho statounitese, originalmente austriac. Ille esseva un del logicos le plus importante in le historia, qui habeva un impacto grande in le pensamento scientific e philosophic del seculo 20, quando altere mathematicos como Bertrand Russell, Alfred North Whitehead, e David Hilbert tentava usar le logica e le theoria de insimules pro comprehender le fundamentos del mathematica.

Gödel es cognoscite pro le theoremas de incompletessa que ille publicava al etate de 25, un anno post obtener su doctorato al Universitate de Vienna. Pro provar su theoremas, Gödel disveloppava un technica appellate numeration de Gödel, in le qual a cata symbolo e formula ben-formate in le mathematica es assignate un numero natural.

Ille monstrava alsi que le axioma de election e le hypothese del continuo es consistente con le theoria de insimules in uso al tempore e non pote esser disprovate, si le axiomaa es consistente. Ille faceva contributiones importante al theoria de demonstration per clarificar que il ha un connexion inter le logica classic, le logica intuitionistic, e le logica modal.
Radiano

Le **radiano** o **radian** es un unitate del angulos plan del systema SI, equal a 180/π (o 360/2π) grados, o ~57.2958 grados (~57°17′45″). Le radiano es le unitate standard pro mesura angular in cata area de mathematica post-elementari. 

Le symbolo pro radiano es o "rad"  o un "c" superscripte (pro "circular mensura").

## Vide etiam

Steradiano

## Referentias
Steradiano

Le **steradiano** (per le IED) o **steradian** (per le regula de tres) es le unitate standard del angulo solide in le systema SI, equal al angulo al centro de un sphera subtendite per un parte del superficie equal in area al area del radio quadrate.

## Vide etiam
Radiano
Triangulo

Un **triangulo** es un polygono de tres lateres e tres angulos.

Un triangulo in le qual le tres angulos son equal (e ergo le longitudes del tres lateres alsi son equal) es un **triangulo equilatere** (o *equilateral*), un triangulo in le qual duo angulos (e lateres) son equal e le tertie es differente es un **triangulo isoscele**, e un triangulo de tres angulos (e lateres) differente es un **triangulo scalen**. Un triangulo que contine un angulo recte (i.e. de 90°, o π/2 radianos) es un **triangulo recte**.

In geometria plan le summa del angulos de un triangulo semper es 180° (π radianos). In un superfacie con curvatura positive (como lo del exterior o interior de un sphera, o alcun altere superfacie concave o convexe) le summa del angulos semper es plus que 180°. In un superfacie con curvatura negative (como un sella) le summa semper es minus que 180°.
## Galeria

File:Triangle illustration.svg

## Vide etiam
*
Vulcan (species)

**Vulcan** es species extraterrestial e fictional in le series Star Trek originate ex planeta de mesme nomine, notate de su adherentia a logica(ratione absoluta) negante emotion e cum que adjuvava fundar le Federation Unitate de Planetas. Illes habe sanguine verde e leger le mente de alter cum methodo de "Mind Meld". Illes adiuvava humanos ex le Tertio Bello Mundo et in eliminar paupertate, maladias e varia miseras in un seculo.


Leonard Nimoy by Gage Skidmore 2.jpg|Le Salute vulcan per Leonard Nimoy.
JoleneBlalockEgyptCropped.jpg|Jolene Blalock qui jocava le Vulcan T'Pol.
Tim russ seticon.jpg|Tim Russ qui jocava Tuvok.
Zachary Quinto.jpg|Zacharias Quinto qui jocava Spock in le filmes del 21e seculo.


## Sententia
*Vive longe e prospera.
Scarlett Pomers

**Scarlett Pomers** (nate ) era un actrice juvenil in filmes e television statounitese. Illa es etiam un cantrice e scriptor de cantos. Illa jocava Shanna Jensen in le film *[[Erin Brockovich (film)|Erin Brockovich]]* e Naomi Wildman in le quarte serie de *Star Trek*, *[[Star Trek: Voyager]]*. Illa alsi jocava Kyra in le serie comic de television *Reba*.

Dum jocar in le show *Reba*, Pomers habeva un disordine de mangiar.

Pomers ha nascite cerca Riverside, California.
John Winston

**John Winston** (Leeds, -Los Angeles, )) era un actor anglese melio cognoscite pro representar "Loco-tenente Kyle", le Chef del Transportator e al vices un officiero in le ponte del nave in le serie original *[[Star Trek]]*; in le secunde e quarte filmes de Star Trek ille jocava le mesme personage, qui al isse tempore era "Commandante Kyle".

## Filmographia
* *[[The Man from U.N.C.L.E.]]* (1966, TV Series) - U.N.C.L.E. Agent
* *[[Twelve O'Clock High (TV series)|Twelve O'Clock High]]* (1966, TV Series) - British Co-Pilot
* *[[The Time Tunnel]]* (1966, TV Series) - British Sentry (uncredited) / The Guard
* *[[Star Trek]]* (1966-69, TV Series) - Lt. Kyle / Transporter Chief / Transporter Technician
* *[[Sole Survivor (1970 film)|Sole Survivor]]* (1970, TV Movie) - British Pilot
* *[[Assault on the Wayne]]* (1971, TV Movie) - English Scientist
* *[[California Split]]* (1974) - Tenor
* *[[Charlie's Angels]]* (1978, TV Series) - Hotel Clerk
* *[[Star Trek II: The Wrath of Khan]]* (1982) - Cmdr. Kyle
* *[[The Fall Guy]]* (1982, TV Series) - Manager
* *[[Star Trek IV: The Voyage Home]]* (1986) - Cmdr. Kyle 
* *[[Max Headroom (TV series)|Max Headroom]]* (1987, TV Series) - Plantaganet
* *[[Lucky/Chances]]* ... (1990, TV Series) - Smythson
* *[[Star Trek: New Voyages]]* (2004, online TV Series) - Captain Matthew Jefferies

## Ligamines externe
* 

## Referentias
Massa terrestre

Le **massa terrestre** (symbolo : **M<sub>⊕</sub>** o **M<sub>T</sub>**) es un unitate de massa utilisate in astronomia pro exprimer le massa de planetas o de objectos planetari (satellites, asteroides, etcetera). Illo es equal al massa del Terra, 5.9722 x 1024 kg. Isto corresponde a 3.1466 x 10-3 massa jovian e 3.0037 x 10-6 massa solar.

## Vide etiam
* Massa jovian
* Massa solar
* Henry Cavendish
Governatorato de Qena

Le **Governatorato de Qena** (‎ ) es un del governatoratos de Egypto. Situate in le sud del pais, illo coperi un section del valle del Nilo. Su capital es le citate de Qena.

## Citates
*Abu Tesht
*Armant (Iuny o Hermonthis)
*Deshna
*El-Wakf
*Esna (Senet o Tasenet o Iunyt o Latopolis)
*Farshout
*Nag Hammadi
*Naqada (Nubt o Ombos)
*Qena (Kaine)
*Qift (Gebtu o Koptos)
*Qus (Gesa o Gesy or Apollinopolis Parva)
## Altere sitos importante
*Contra Latopolis (el-Hella)
*Djerty (Tuphium o Tod)
*El-Qala
*Hefat (el-Moalla)
*Hut-Sekhem (Diospolis Parva o Hiw)
*Khenoboskion (el-Qasr o el-Saiyad)
*Madu (Nag el-Madamud)
*Per-Hathor (Aphroditopolis o.Pathyris o Gebelein)
*Shanhur
*Tantere (Iunet o Tentyris o Dendara)
*Tukh

## Ligamines externe

*Governatorato de Qena  Sito official
Massa solar

Le **massa solar** es un unitate de massa, equal al massa del Sol, usate in astronomia pro representar le massa de stellas, galaxias e corpores de grande dimensiones. Su symbolo e valor son:

M_{\bigodot}=1.9891\times10^{30}\hbox{ kg}

Le massa solar vale ~333,000 vices le massa del Terra.

On meti le massa solar per le application del tertie lege de Kepler, secunde le qual:

:T^2 = \frac{4\pi^2}{G(M+m)} \cdot r^3,

ubi m e M representa le massa de un planeta e del stella que illo orbita, respectivemente, T es le período orbital del planeta, r e le distantia medie del planeta al astere e G es le constante gravitational.

In le systema solar, tote le planetas possede massa multo minor del massa del Sol. De iste forma, mid pote simplificar le tertie lege de Kepler:

:T^2 \approx \frac{4\pi^2}{GM} \cdot r^3,.

Usante le valores de T e r pro cata planeta del systema solar, on pote calcular con precision rationabile le massa solar.

Possibile incertitudes in le valor de G face le calculo del massa solar equalmente imprecise.

## Valores typic
* Stellas: 0.08 a cerca de 150 M_{\bigodot}
* Agglomerato stellar: \sim 10^3 a \sim 10^5M_{\bigodot}
* Galaxia: \sim 10^{12}M_{\bigodot}
## Miscellania
* In julio de 2010, un articulo publicate in le Monthly Notices of the Royal Astronomical Society ha annunciate le discoperta del astere le plus massive jammais observate: RMC 136a1, de  ~265 M_{\bigodot}. Anteriormente isse titulo era tenite per LBV 1806-20. Il non existe un consenso adhuc, inter le astronomos, super qual stella merita le titulo.
* Del asteres visibile al oculo nude, &eta; Carinae es considerate le plus massive (\approx 120 M_{\bigodot}).
Pitcairn

**Pitcairn** o **Pitkern Ailen** es un insula in le Pacifico que era stabilite le  per un mixtura de alcun motineros britannic del nave le H.M.S. ''Bounty'' e alcun tahitianos; le pitkernas hodie son le descendentes de iste motineros e tahitianos.

Le insula es includite con tres altere insulas non-populate del Insulas Pitcairn, un territorio externe del Regno Unite. Le tres altere insulas non son habitate, e omne son plus que 100 km distante a Insula Pitcairn. Le quatro insulas del territorio ha un area terrestre total de 47 km^2, del qual Insula Henderson ha 86%; tote le population de 50 habitantes del territorio habita le 5 km^2 de Insula Pitcairn.

Adamstown es le capital e le sol burgo in le insula.

## Lingua
Le lingua official de Pitkern Ailen es Pitkern, alsi appellate Norfuk e parlate in Norfuk Ailen. Illo es un mixtura de anglese e tahitiano con  anglese habente le major influentia..
## Altere insulas del territorio
* Oeno Ailen
* Henderson Ailen
* Ducie Ailen

## Vide etiam

* Norfuk Ailen
* Google maps
* Scuto de Pitkern Ailen
* Bandiera de Pitkern Ailen
* Norfuk Ailen
* Scuto de Norfuk Ailen
* Bandeira de Norfuk Ailen
* Norfuk
* H.M.S. Bounty
Insulas Pitcairn

Le **Insulas Pitcairn**, officialmente le **Pitcairn, Henderson, Ducie et Oeno Insulas**, son un archipelago e un territorio externe del Regno Unite. Le quatro insulas del territorio ha un area terrestre total de 47 km², del qual Insula Henderson ha 86%. Tote le population de 50 habitantes del territorio habita sur 5 km² del Insula Pitcairn. Le tres altere insulas non son habitate, e omne son plus que 100 km distante de Pitcairn.
Stargate

**Stargate** refere ad corpores de spectaculos, jocos, franchitia e pelliculas centrante in le pellicula original del mesme nomine in anno 1994. Le pellicula es de un banda de viagiatores que itinera ad altere planetas per *stargates* ("portas stellar"). Le capite es Jack O'Neal.  Illes salva humanos controlate per Goa'uld que pretende a ser Deos.

* *Stargate*       - Le pellicula original in que le banda salva sclavos sub Ra.
* *Stargate: SG-1* - Le serie de television ubi les gentes es scalvos e controlate per Goa'uld que pretende a ser Deos.
* *Stargate: Atlantis*- Le serie de television ubi humanos viagia ad altera universo cum le civitate e nave spatial Atlantis.

## Argumentos e Conceptos
Le pellicula es de un banda de viagiatores que itinera a altere planetas per *stargates* ("portas stellar"). Le capite es Jack O'Neal. Illes salva humanos controlate per Goa'uld que pretende a ser Deos.

* Abydos - Un planeta

*Ascention- Un status de alta plana de existentia.

* Deos False - Le Goa'uld finge que essea deos sed le banda revela que le Goa'uldes essea deos falses.

* Harcesis   -  Genitura de duos Goa'uldes e habe tote scientias de le Goa'uldes.

* Primta - Le infantes del Goa'uld que le Jaffas porta in lor intestinas.  Le parola es del lingua de Jaffas.

* Stargate - Un anello e porta que usa un foramine spatio-temporal (*wormhole*) ligate ad altere stargates permittente personas a viagiar desde un stargate trans le vaste distantias interstellar.

## Raices
* Ancianos  -  Racia ancien que construiva le stargates e habe ascendite.

* Asgardes   - Racia cum technologia avantia.

* Furlinges  

*Goa'uld   - Parasitas que controla su hoste.

* Jaffa     - Humanos que porta infantes de goa'uldes in su stomachos et es servientes del Goa'uldes.

* Ori       - Personas religiosa que pretende que essea deos e ascendentes e usa le energia de lor credentes.

* Replicator - Robot composita de nanites. Alteras es machinas alteras appare humanos. Es duo versiones de SG-1 e de Atlantis que se appellata Asurianes.
Goa'uld

**Goa'uld** es le nomine de un specie extraterrestre fictive de parasitas in le serie de television de scientia-fiction *[[Stargate SG-1]]*. Le parola inventate *stargate* combina le parolas anglese *star* (stella) e *gate* (porta) pro significa "porta stellar" o "porta al stellas."

Usante un rete de iste portas create per le si-appellate "Ancianos", le Goa'ulds poteva descoperir multe planetas e controlar los per finger a esser deos. In nostre Terra, multe del deos del egyptianos e de altere mythologias ancian esseva originalmente, in le universo fictive del serie, Goa'uld. Illes usava esseres human como travaliatores forciate e transportava alcunos a altere planetas.

Gratias a un porta stellar trovate in nostre planeta, plure equipas del militario statounitese sub le commando de General Hammond discoperi altere planetas e populos in lor viagios de exploration. Illos frequentemente es in confrontations contra le Goa'uld e tenta convincer le habitantes de iste planetas que le Goa'uld es  deos false.

Lor aspecto simila un serpente, ma normalmente illes es trovate occultate in le corpores de altere esseres, como le humanos, in le quales illes reside como un parasita. Le Goa'uld pote controlar le voluntate del esseres qui illes possede. Le union biologic inter un Goa'uld e un hospite confere un grandissime longevitate e resistentia physiologic, curante le hospite de maladias e conferente un grande capacitate de regeneration. 

Le major parte del Goa'uld es megalomanos egocentric qui utilisa le ressources e technologias de altere racias, per le uso del quales illes domina nostre galaxia e presenta se como deos omnipotente.

Le Goa'uld le plus importante forma un oligarchia appellate le Seniores del Systemas, un laxe alliantia que governa le galaxia. Illo ha un gruppo opponite appellate *[[Tok'ra]]*, un gruppo del Goa'uld que renuncia mesme le nomine de Goa'uld. Illos non fortia lor hospites, qui es in un association symbiotic voluntari. Le Tok'ra lucta activemente contra le Goa'uld.

Le Goa'uld appareva initialmente in le film Stargate (film) (1994) e depost in le series de television *[[Stargate SG-1]]* e *[[Stargate Atlantis]]*.

Le *Zat'n'ktel*, o plus brevemente *zat*, es un arma de mano de energia del Goa'uld que es usate alsi per le Tok'ra. Illo possede le characteristica special que un colpo de zat causa grande dolor, duo occide, e le tertie disintegra le remanentos.
Centenario

Un **Centenario** es un persona qui vive al minus 100 annos.

Japon es le pais con le plus grande numero de centenarios verificate: 69,785 in 2018, del qual 88% esseva feminas. Japon alsi ha le plus alte percentage, 0.048% in 2015.

Le censo national statounitese de 2010 reportava que 0.0173% del population del SUA esseva centenarios.

## Vide etiam
* Supercentenario
* :Categoria:Centenarios Lista de Centenarios e Supercentenarios

## Ligamines externe
* Lista de articulos in wikipedia anglese super centenarios famose pro altere rationes que lor longevitate: :en:List_of_living_centenarians

## Referentias
Majel Barrett

**Majel Barrett** o **Majel Barrett Roddenberry** (nate **Majel Leigh Hudec**;  - ) era un actrice e productor statounitese qui era maritate con le creator de *[[Star Trek]]*, Gene Roddenberry. Illa ipse es plus ben cognoscite pro su rolos in *Star Trek*.

Illa participava in cata serie, comenciante con su rolo como le prime officiero in le prime del duo episodios pilota (1964) e continuante como le infirmera Christine Chapel in le serie original; Ambassador Troi, le matre de Deanna Troi in Star Trek: le Nove Generation e  Star Trek: Spatio Profunde 9; e in omne le voce del computatores del distincte naves del saga e in le filmes, usque le rolo del voce del computator in le duodecime film, *[[Star Trek]]* (2009), completate duo septimanas ante su morte. Alcunos refere a illa como "le prime dama de Star Trek". Illa e Gene Roddenberry se ha maritate in Japon le , post le cancellation del serie original.
Charles Doyle

**Charles Altamont Doyle** ( - ) era un artista e illustrator britannic, e le patre del autor e medico Dr. Arthur Conan Doyle qui creava Sherlock Holmes. 
Charles Doyle suffreva de alcoholismo e depression, e ha morite in un institution pro gente con problemas de sanitate mental ubi ille durava le ultime 12 annos de su vita.

Charles Doyle era le secunde artista a depinger le personage de Holmes, qui appare in tres del sex illustrationes que ille creava pro le secunde publication (e le prime in un volumine independente) del prime del contos que su filio scribeva de Holmes, le romance *A Study in Scarlet*. Postea le plus famose illustrator de Holmes, Sidney Paget, ha illustrate le major parte del contos de Holmes.

## Referentias
Albert Hofmann

**Albert Hofmann** (Baden, Switza le &nbsp;– Burg im Leimental, Switza le ) esseva un chimico switze plus ben cognoscite como le prime persona qui ha synthetisate e ingestate le psychedelica LSD, e le prime in isolar e in synthetisar le compositos active in champignons hallucinogic del genere *[[Psilocybe]]*.
Lawrence Ferlinghetti

**Lawrence Ferlinghetti** (Yonkers, Nove York,  - San Francisco, California, ) era un scriptor e editor melio cognoscite como un del poetas le plus famose del movimento *beat* e como le fundator del editor e libreria City Lights Booksellers & Publishers. Ille era un centenario qui celebrava su 101e die natal in 2020 durante le pandemia de coronavirus que causava le clausura temporari del libreria City Lights que ille fundava in 1953.

## Referentias
Anne Buydens

**Anne Buydens** (Hanover, Germania, - Beverly Hills, California, ) era un philanthropista e productor belge-statounitese. Illa era le sposa del actor famose Kirk Douglas.

Le  illa e Kirk Douglas celebrava le 65e anniversario de lor maritage. Al tempore ambe de illes jam era centenarios: illa habeva 100 annos de etate e ille habeva 102. In 2004, al occasion de lor 50e anniversario, illa ha convertite a judaismo.
Supercentenario

Un **supercentenario** es un centenario qui vive al minus 110 annos.

Le plus vetere persona unquam cuje etate ha essite verificate esseva Jeanne Calment (1875-1922) de Arles, Francia, qui viveva plus de 122 annos.

## Vide etiam
* Qin Hanzhang
* Cecilia Seghizzi
Jeanne Calment

**Jeanne Louise Calment** (francese: *ʒan lwiz kalmã*;  – , nate e morte in Arles, Francia) era un supercentenaria qui habeva le plus longe vita human unquam confirmate, vivente al etate de 122 annos e 164 dies.

## Referentias

## Bibliographia
* *Jeanne Calment: From Van Gogh's Time to Ours*, per Dr. Michel Allard, Dr. Victor Lébre, Jean-Marie Robine, traducite al anglese per Beth Coupland, W.H. Freeman and Company, New York, 1999
Korakh

**Korakh** (o **Korach** o **Korah**) pote referer se a:
* Korakh (persona), un personage in le Torah
* Parsha Korakh, un parsha del Torah que conta del personage Korakh
* ''Korach'' (ludo), un ludo per Judith Malina basate in le parsha Korakh.
Korakh (persona)

**Korakh** (''hebreo'': **קֹרַח**, alsi transliterate **Korach** o **Korah**; ''arabe'': **قارون**, **Qārūn**) es un personage in le Torah, un membro del tribo de Levi qui appare in Parsha Korakh, in capitulos 16 e 17 del libro de Numeros. Ille es le cozino de Moses e Aaron, cuje monopolisation de poter religiose e civil in lor branca del familia Korakh defia con le parolas "Vos va tro! Omnes del communitate son sancte, omnes, e le Senior es in lor medio. Alora, proque vos eleva via super le congregation del Senior?"

Pro iste demanda pro libertate e equalitate, Korakh e su alliatos dispareva subito - forsan massacrate per le partito de Moses, ma inglutite per le terra secun le mythologia del Torah.

In le ludo *[[Korach (ludo)|Korach]]*, scripte e dirigite per Judith Malina, Korach es describite como "le prime anarchista" pro su sentimentos revolutionari.
Tianchang

**Tianchang** es un citate del provincia Anhui de China. Illo ha un superfacie de 1345 km² e un population de 533,000 personas.
Qimen

Qimen es un contato del provincia Anhui in China. Illo ha un superficie de 2257 km² e un population de 190,000.
Lidija Franklin

**Lidija Franklin** (nascite **Lidija Kocers** in Vyshny Volochyok, Russia le &nbsp;– Caracas, Venezuela le ) esseva un dansator e maestra russe de descendentia lette.  In le SUA illa es congoscite primarimente pro su association con Agnes de Mille. Un centenario, illa celebrava su 102nde die natal le .

Franklin dansava con le Jooss Ballet usque 1941, quando illa stabiliva comenciava a travaliar in le theatro musical de Broadway in New York City, ubi in 1942 illa ha sposate se con le designator venezuelan Gustavo Franklin. Illa esseva le dansator feminin principal in *[[Bloomer Girl]]* (1944) e Maggie Anderson in le production original de *[[Brigadoon (musical)|Brigadoon]]* (1947), e alsi jocava Maggie in le production de 1957.

Como un dansator concertista, Franklin viagiava con le Agnes de Mille Dance Theatre e appareva occasionalmente con le American Ballet Theatre. Illa travaliava alsi con le choreographo Pauline Koner.

In 1957, Franklin e su sposo ha movite se a Venezuela, ubi illes fundava le Schola del Arte de Ballet in Caracas.

## Ligamines externe
* Biographia breve
Ber Zalkind

**Ber Zalkind** (1878-1944) era un pictor lituan-judee qui studeva in Paris, Francia e era un membro del Association de Artistas de Vilna ab 1909.

## Referentia
Ananke

**Ananke** (grec Ἀνάγκη: "inevitabilitate“) esseva in le mythologia grec le personification del necessitate e del fato impersonal. Illa esseva considerate como le potentia maxime, le qual mesmo le deos obediva.

In le mythologia roman illa appare como **Necessitas** ("necessitate").
Gefilte fish

**Gefilte fish** (/ɡəˈfɪltə fɪʃ/; un transliteration del yiddish געפֿילטע פֿיש‎, "pisce reimplite") es un alimento judee facite de un mixtura de pisce molite, como carpa, si-appellate "pisce blanc," o *[[esox]]*. Illo es traditionalmente servite como un hors d'oeuvre in domos ashkenazi.
Esox

***Esox*** es un genere de pisce.

* **Species**

Le septe species actualmente recognoscite in iste genere (e lor appellationes in anglese) son:
* *[[Esox aquitanicus]]* Denys, Dettai, Persat, Hautecœur & Keith, 2014 (Aquitanian pike)
* *[[Esox americanus]]* J. F. Gmelin, 1789 (American pickerel)
** *[[Esox americanus americanus]]* J. F. Gmelin, 1789 (Redfin pickerel)
** *Esox americanus vermiculatus* Lesueur, 1846 (Grass pickerel)
* *[[Esox cisalpinus]]* Bianco & Delmastro, 2011 (Southern pike)
* *[[Northern pike|Esox lucius]]* Linnaeus, 1758 (Northern pike)
* *[[Esox masquinongy]]* Mitchill, 1824 (Muskellunge)
** *Esox masquinongy masquinongy* (Great Lakes muskellunge o Spotted muskellunge )
** *Esox masquinongy ohioensis* (Chautauqua muskellunge o Barred muskellunge)
** *Esox masquinongy immaculatus* (Clear muskellunge)
* *[[Esox niger]]* Lesueur, 1818 (Chain pickerel)
* *[[Esox reichertii]]* Dybowski, 1869 (Amur pike)

Hybridas inter *Esox masquinongy* e *Esox lucius* son ben-cognoscite e appellate le tiger muskellunge.

## Referentias
Provincia de Latina

**Latina** es un provincia del region de Latio, in Italia. Su capital es le citate de Latina.

Illo ha un area de 2,251&nbsp;km2, e un population de 491,431 habitantes (2001). Il ha 33 municipios in le provincia.

Le communas principal per population son:

### Ligamines externe
* Provincia di Latina
Grandma Moses

**Anna Mary Robertson Moses**, melio cognoscite como **Grandma Moses** ("Granmamma Moses") ( in Greenwich, Nove York –  in Hoosick Falls, Nove York)  esseva un folk-artista statounitese.
Terry Jones

**Terence Graham Parry Jones**, melio cognoscite como **Terry Jones** (Colwyn Bay, Galles, le &nbsp;– London, Anglaterra, le ) esseva un actor, scriptor, comico, historico, e director gallese. Ille esseva un membro del truppa comic Monty Python e un director qui co-dirigeva le prime film del truppa, *[[Monty Python and the Holy Grail]]*, e dirigeva le secunde, *[[Monty Python's Life of Brian]]*.
Michael Palin

Sir **Michael Edward Palin**, KCMG, CBE, FRGS (nate in Sheffield, Anglaterra le ) es un comico, actor, scriptor, e presentator de television anglese. Ille era un membro del gruppo comic Monty Python e depost faceva un numero de documentarios de viages.